laion/Wikipedia-Exotic huggingface dataset:
ברנימיר הרגוטה

ברנימיר הרגוטה (בקרואטית: Branimir Hrgota; נולד ב-12 בינואר 1993 בזניצה, בוסניה והרצגובינה) הוא כדורגלן שוודי המשחק בעמדת החלוץ בקבוצת גרויטר פירט. כילד הרגוטה שילב את אימוני הכדורגל יחד עם אימוני קראטה. בשנת 2008 החליט להתמקד רק בכדורגל והצטרף לקבוצת הנוער של קבוצת ינשפין סדרה. בשנת 2011 הצטרף לסגל הקבוצה הבוגרת, ששיחקה בליגת המשנה השוודית וסיים את העונה כמלך השערים של הליגה עם 18 שערים שהבקיע ב-25 משחקים. בעקבות עונת הבורה המוצלחת זכה להתעניינות מצד מספר קבוצות, אך בחר להישאר עונה נוספת בינשפין על מנת שיוכל לסיים את לימודיו בתיכון. ביולי 2012 חתם על חוזה בקבוצת בורוסיה מנשנגלדבך. ב-25 באוגוסט ערך את הופעת הבכורה בבונדסליגה, כשנכנס כמחליף בדקה ה-74 של המשחק מול הופנהיים. במהלך העונה שיחק מספר פעמים בקבוצת המילואים של הקבוצה בהם הבקיע שני שערים. ב-11 במאי 2013 עלה לראשונה בהרכב הפותח של הקבוצה והבקיע שלושער בניצחון 2:4 על קבוצת מיינץ. בעונת 2013/2014 שותף ב-30 משחקים, אך רק שלושה פתח בהרכב. בעונת 2014/2015 שותף בעשרה משחקים במסגרת הליגה האירופית, בהם הבקיע שמונה שערים - 5 בשלב המוקדמות ו-3 בשלב הבתים. בעונת 2015/2016 שותף רק בתשעה משחקים ובחלק גדול מהעונה כלל לא נכלל בסגל הקבוצה. ביוני 2016 חתם על חוזה ל-3 עונות באיינטרכט פרנקפורט. באפריל 2017 הרגוטה שיחק עם פרנקפורט בחצי גמר הגביע מול בורוסיה מנשנגלדבך. המשחק הסתיים בתוצאה 1-1 בתום 120 דקות. בבעיטות ההכרעה הבקיע הרגוטה את הפנדל המנצח לפרנקפורט מול קבוצתו הקודמת, והעלה את פרנקפורט לגמר הגביע לאחר ניצחון 6–7 בבעיטות ההכרעה. בקיץ 2019 חתם הרגוטה בגרויטר פירט מהבונדסליגה השנייה על חוזה לשנתיים. בפני הרגוטה עמדה האפשרות לשחק בנבחרות קרואטיה, בוסניה והרצגובינה ושוודיה, אך הוא בחר לשחק בנבחרת השוודית. ב-4 בספטמבר 2014 ערך את הופעת הבכורה שלו מול נבחרת אסטוניה. מדיה וקבצים בנושא ברנימיר הרגוטה בוויקישיתוף ברנימיר הרגוטה, באתר Transfermarkt ברנימיר הרגוטה, באתר Soccerway ברנימיר הרגוטה, באתר WorldFootball.net ברנימיר הרגוטה, באתר National Football Teams ברנימיר הרגוטה, באתר FootballDatabase.eu Match shhet, 25 August 2012 Result: Branimir Hrgota scores three as Borussia Monchengladbach smash Mainz, 11 May 2013 נתוני עונת 2015/2016
740-749 לפנה"ס

שימו לב: ערך זה מכיל אירועים מן השנים 749 - 740 לפנה"ס 26 בפברואר 747 לפנה"ס - נבונצר מתמנה למלך בבל. 747 לפנה"ס - מלס מתמנה למלך לידיה. 747 לפנה"ס - זכריהו מלך ישראל נרצח על ידי שלום בן יבש ושושלת בית יהוא מסתיימת. 745 לפנה"ס - תגלת פלאסר השלישי תופס את השלטון באשור לאחר מרד בעיר הבירה כלח. 745 לפנה"ס - מותו האגדי של טיטוס טאטיוס מלך הסבינים (שלט במשותף עם רומולוס). 740 לפנה"ס - תגלת-פלאסר השלישי כובש את העיר ארפד שבסוריה של ימינו לאחר שנתיים של מצור על העיר. 740 לפנה"ס - אחז מתמנה למלך יהודה לאחר מות אביו, יותם מלך יהודה. רומולוס ורמוס תגלת-פלאסר השלישי יותם מלך יהודה מדיה וקבצים בנושא 740-749 לפנה"ס בוויקישיתוף ערך זה הוא קצרמר בנושא כרונולוגיה. אתם מוזמנים לתרום לוויקיפדיה ולהרחיב אותו.
טרגופן

טרגופן (שם מדעי: Tragopan) הוא סוג של דמוי תרנגול ממשפחת הפסיוניים החי ביערות הרריים בדרום אסיה ובעיקר בהרי ההימלאיה. לטרגופן ישנו גוף אדום או כתום בעל עיטורים לבנים, זנבות שחורים קצרים ועור פנים כחול בעל עיצובים מרשימים המגיעים עד לצוואר. מאחורי ראשו ישנם ציצות עורף לבניות ושחורות. הטרגופן חי באזורים הרריים בין סבכים ויערות והוא מצוי רוב זמנו על הקרקע ומעופף לעיתים רחוקות. הוא אוכל-כול וניזון מיצורים קטנים וממגוון מזונות מהצומח. Tragopan melanocephalus טרגופן פניני (Tragopan satyra) טרגופן טמינק (Tragopan temminckii) Tragopan blythii Tragopan caboti מדיה וקבצים בנושא טרגופן בוויקישיתוף טרגופן, באתר ITIS (באנגלית) טרגופן, באתר NCBI (באנגלית) טרגופן, באתר Animal Diversity Web (באנגלית) טרגופן, באתר GBIF (באנגלית)
תהום סיגסבי

תהום סיגסבי (באנגלית: Sigsbee Deep) היא הנקודה העמוקה ביותר במפרץ מקסיקו. התהום ממוקמת בחלקו הדרום-מערבי של מפרץ מקסיקו, שהוא מפרץ בשטח של 1.6 מיליון קמ"ר, אשר נמצא בין דרום אמריקה לצפון אמריקה. הנקודה היבשתית הסמוכה ביותר אליה היא העיר בראונסוויל שבטקסס, ארצות הברית, שנמצאת במרחק 320 קילומטרים מתהום זו. עומק התהום שנוי במחלוקת. העומק המשוער הוא בין 3,750 ל-4,384 מטרים (כאשר העומק הממוצע של מפרץ מקסיקו הוא 1,615 מטרים בלבד). התהום קרויה על שמו של רב החובל צ'ארלס דוויט סיגסבי, מפקד ספינות ממחלקת ההידרוגרפיה של ארצות הברית; הוא סייר עם ספינותיו במפרץ מקסיקו בסוף המאה ה-19 וגילה את התהום. בהמשך הוא פיקד על ספינת הצי האמריקני "מיין", שהתפוצצה בנמל הוואנה שבקובה ב-1898. Deep Sea Drilling Project: Leg 10 of the Glomar Challenger GULF OF MEXICO SEAFLOOR ערך זה הוא קצרמר בנושא גופי מים. אתם מוזמנים לתרום לוויקיפדיה ולהרחיב אותו.
אוליבר באומן

אוליבר בַּאוּמָן (בגרמנית: Oliver Baumann; נולד ב-2 ביוני 1990 בברייזאך, גרמניה המערבית) הוא כדורגלן גרמני המשחק בעמדת השוער בקבוצת הופנהיים המשחקת בבונדסליגה הגרמנית, בה הוא גם הקפטן, ובנבחרת גרמניה. מאז הבכורה שלו ב-2013, הוא זומן לסגל הנבחרת למונדיאל 2014, יורו 2016 ויורו 2024. הוא נחשב לאחד השוערים האמינים והותיקים ביותר בבונדסליגה, והיווה חלק בלתי נפרד מהצלחתה של הופנהיים בשנים האחרונות. באומן החל לשחק בגיל 12 בקבוצות הילדים והנוער של קבוצת פרייבורג. ב-2 בספטמבר 2007 ערך את הופעת הבכורה במסגרת הליגה לנוער. שנתיים לאחר מכן שיחק לראשונה בקבוצת המילואים של המועדון, בה שותף ב-22 משחקים. במשחק הנעילה של עונת 2009/2010 ערך את הופעת הבכורה שלו בשער של הקבוצה הבוגרת ניצחון 1:3 על קבוצת בורוסיה דורטמונד. בעונת 2010/2011 הפך לשוערה הראשון של הקבוצה ופתח בהרכב ב-30 משחקי ליגה. באומן שימוש כשוערה של הקבוצה עד לסיום עונת 2013/2014. הוא שותף ב-147 משחקי ליגה בהם ספג 219 שערים. במאי 2014 חתם על חוזה ל-4 עונות בקבוצת הופנהיים. מאז הצטרפותו לקבוצה, הפך באומן במהרה לשוער הראשון הקבוע. בשנת 2022, עם פרישתו של בנימין הובנר, מונה באומן לתפקיד קפטן הקבוצה. בעונת 2023-24, רשם באומן את מספר ההצלות הגבוה ביותר בבונדסליגה, עם 157 הצלות לאורך העונה. באומן עדיין לא ערך את הבכורה שלו במדי נבחרת גרמניה הבוגרת, אך שיחק בכל נבחרות הנוער של גרמניה, החל מרמת הנבחרת הלאומית עד גיל 18 ועד לרמת הנבחרת הלאומית עד גיל 21. הופעתו היחידה בנבחרת גרמניה עד גיל 18 הייתה במשחק ידידות שהסתיים בהפסד 2–3 מול אירלנד. ארבעת משחקיו של באומן בנבחרת גרמניה עד גיל 19 היו גם כן משחקי ידידות. הבולט מביניהם היה ניצחון ביתי 5–0 על נבחרת אסטוניה עד גיל 19. לאחר מכן, לאחר שתי הופעות במדי נבחרת גרמניה עד גיל 20 מול שווייץ ואיטליה באותה קבוצת גיל, הוא עלה לנבחרת עד גיל 21. בעונת 2010–11, ערך באומן ארבעה משחקי ידידות במדי נבחרת גרמניה עד גיל 21 וספג שישה שערים במשחקים אלו. מאז אותה עונה, הוא רשם רק חמש הופעות נוספות בנבחרת עד גיל 21 בשלוש עונות. באומן זומן לראשונה לסגל נבחרת גרמניה הבוגרת לקראת משחקי ליגת האומות נגד ספרד ושווייץ בספטמבר 2020. באומן נכלל בסגל נבחרת גרמניה לקראת יורו 2024. מדיה וקבצים בנושא אוליבר באומן בוויקישיתוף אוליבר באומן, באתר Transfermarkt אוליבר באומן, באתר Fussballdaten.de (בגרמנית) אוליבר באומן, באתר Soccerway אוליבר באומן, באתר WorldFootball.net אוליבר באומן, באתר FootballDatabase.eu Match shet, 8 May 2010 Oliver Baumann wechselt zur TSG, 14 May 2014 (בגרמנית) ערך זה הוא קצרמר בנושא כדורגלנים גרמנים. אתם מוזמנים לתרום לוויקיפדיה ולהרחיב אותו.
רוברט בולארד

לוטננט גנרל רוברט לי בולארד (באנגלית: Robert Lee Bullard;‏ 5 בינואר 1861 – 11 בספטמבר 1947) היה מפקד בכיר בצבא ארצות הברית אשר פיקד על הארמייה השנייה במהלך מלחמת העולם הראשונה. בולארד נולד ב-5 בינואר 1861 במחוז לי שבמדינת אלבמה בארצות הברית. שמו המקורי היה רוברט ויליאם בולארד, אולם כילד קטן הוא שכנע את אביו לשנות את שמו לרוברט לי, על שמו של הגנרל המפורסם רוברט אי לי. הוא למד באוניברסיטת אובורן ולאחר מכן באקדמיה הצבאית של ארצות הברית אותה סיים בשנת 1885. לאחר מכן התגייס לצבא ארצות הברית, ובשנת 1892 הועלה לדרגת לוטננט. בשנת 1898 השתתף במלחמת ארצות הברית–ספרד, ולאחר מכן השתתף במלחמת ארצות הברית–הפיליפינים. הוא הוצב בפיליפינים עד 1904. ב-1906 הועלה לדרגת לוטננט קולונל, וב-1907 נשלח לקובה כיועץ צבאי של השלטון האמריקני הזמני באי. ב-1911 הועלה לדרגת קולונל, והשתתף בפלישה האמריקנית למקסיקו בעקבות המהפכה המקסיקנית. הוא פיקד גם על הרגימנט ה-26. ערך מורחב – מלחמת העולם הראשונה עם כניסתה של ארצות הברית למלחמת העולם הראשונה באפריל 1917, כבר היה בולארד בן טיפוחיו של לאונרד ווד וחבר קרוב של ג'ון פרשינג. ביוני של אותה שנה קודם לדרגת בריגדיר גנרל, ובאוגוסט הועלה לדרגת מייג'ור גנרל. בדצמבר מונה למפקד הדיוויזיה ה-1 (האדומה הגדולה"), אשר הייתה חלק מחיל המשלוח של ארצות הברית לחזית המערבית. הוא שלט בצרפתית טובה, הפגין כישורים דיפלומטיים מעולים והסתדר היטב עם מפקדי צבא צרפת. ב-28 במאי 1918 תקף בולארד עם כוחותיו את צבא הקיסרות הגרמנית במסגרת קרב קנטיני, שהיה המתקפה האמריקנית הגדולה הראשונה במלחמה. המתקפה נחשבת להצלחה, כי היא הרחיבה את החזית האמריקנית כקילומטר וחצי. בהמשך מונה למפקד הקורפוס ה-3, והשתתף עמו בקרב השני על המארן. ב-10 באוקטובר פיצל פרשינג את חיל המשלוח האמריקני לשתי ארמיות. ובעוד שהאנטר ליגט מונה למפקד הארמייה הראשונה מונה בולארד למפקד הארמייה השנייה והועלה לדרגת לוטננט גנרל. בתחילת נובמבר נתן פרשינג פקודה לבולארד להתחיל לנוע לכיוון מץ, ועוד לפני שנחתמה שביתת הנשק ב-11 בנובמבר הספיקה הארמייה להתקדם כ-25 ק"מ על אדמת צרפת (הישג שנחשב למשמעותי בחזית המערבית). אם כי היו שמתחו ביקורת על כך שהורה לאנשיו להמשיך ולהילחם עד הרגע האחרון שלפני שביתת הנשק. ב-1919 פורקה הארמייה השנייה, וב-1920 בולארד הורד חזרה לדרגת מייג'ור גנרל. ב-1925 הוא פרש מהצבא, וכיהן כנשיא האחרון של "הליגה לביטחון לאומי" (National Security League (NSL)) תנועה פוליטית בעלת דעות לאומניות ופטריוטיות. הארגון פשט את הרגל ב-1939, ושרד על הנייר עד 1942, כאשר בולארד מפעיל אותו מדירתו בניו יורק. ב-1942 הודיע בולארד רשמית על סגירת הארגון. הוא נפטר בניו יורק ב-11 בספטמבר 1947 בגיל 86. הוא קבור בבית הקברות וסט פוינט יחד עם אשתו אלה בולארד (1870–1963). בחייו הוא חיבר את הספרים: "זכרונות אישיים של המלחמה" (Personalities and Reminiscences of the War) ו"חיילים אמריקאים נלחמו גם" (American Soldiers also Fought). מדיה וקבצים בנושא רוברט בולארד בוויקישיתוף רוברט בולארד באתר המלחמה הגדולה (באנגלית) רוברט בולארד, באתר "Find a Grave" (באנגלית) רוברט בולארד באתר המלחמה הגדולה
סיים (פירושונים)

האם התכוונתם ל... סיים – הבית התחתון של הפרלמנט של פולין הסיים הכללי – סיים של האיחוד הפולני-ליטאי סיימאס – הפרלמנט הליטאי סאימה – הפרלמנט של לטביה סיים (נהר) – נהר שאורכו כ-700 ק"מ, הזורם ברוסיה ובאוקראינה
יוסוף נורקיץ'

יוסוף נורקיץ' (בבוסנית: Jusuf Nurkić; נולד ב-23 באוגוסט 1994) הוא כדורסלן בוסני המשחק בעמדת הסנטר בקבוצת פיניקס סאנס מליגת ה-NBA ובנבחרת בוסניה והרצגובינה. נורקיץ' נולד בטוזלה שבבוסניה והרצגובינה. הוא שיחק במסגרות הנוער בקבוצת זלטורוג לאשקו. ב-2012 השתתף במדי קבוצת הנוער של אולימפיה ליובליאנה בטורניר הדור הבא של פיב"א בו הצטיין. באוקטובר 2012 הצטרף לקבוצת צדביטה זאגרב מליגת העל הקרואטית ומהיורוליג לאחר שחתם על חוזה לארבע שנים. במהלך עונת 2012/2013 הושאל לזאדאר. בעונת 2013/2014 זכה עם צדביטה זאגרב באליפות הראשונה בתולדותיה ונבחר ל-MVP של סדרת הגמר. נורקיץ' נבחר במקום ה-16 בדראפט ה-NBA 2014 על ידי שיקגו בולס, ומיד הועבר בטרייד לדנוור נאגטס. בעונתו הראשונה רשם ממוצע של 6.9 נקודות ו-6 ריבאונדים למשחק, הוא נבחר בתום העונה לחמישיית הרוקיז השנייה של העונה. הוא החמיץ את החודשיים הראשונים של עונתו השנייה בליגה כתוצאה מהתאוששות מניתוח ושותף ב-32 משחקים בלבד. במהלך העונה רשם ממוצע של 8.2 נקודות ו-5.5 ריבאונדים למשחק. בפברואר 2017 הועבר בטרייד לפורטלנד טרייל בלייזרס בתמורה למייסון פלאמלי. עד סיום אותה עונה (2016/2017) רשם בפורטלנד שיאי קריירה של 15.2 נקודות, 10.4 ריבאונדים, 3.2 אסיסטים ו-1.9 חסימות בממוצע למשחק. במהלך משחק מול ברוקלין נטס ב-25 במרץ 2019 נפצע נורקיץ' בצורה קשה, ובבדיקות שלמחרת נמצא כי הוא סובל משברים בעצמות השוקה והשוקית של רגלו השמאלית. נורקיץ' חבר בנבחרת בוסניה והרצגובינה בכדורסל, הוא הוביל את נבחרת הנוער של המדינה לזכייה באליפות אירופה דרג ב' ב-2012 ונבחר ל-MVP של הטורניר עם ממוצע של 19.4 נקודות ו-13.3 ריבאונדים למשחק. ב-2014 הוביל את הנבחרת עד גיל 20 לזכייה באליפות אירופה דרג ב'. הוא נבחר ל-MVP של הטורניר עם ממוצע למשחק של 21.4 נקודות, 12 ריבאונדים, 3.3 אסיסטים ו-2.6 חסימות. בנבחרת הבוגרת שותף במוקדמות אליפות אירופה בכדורסל 2013, במוקדמות אליפות אירופה בכדורסל 2017 היה השחקן הבולט בנבחרת ורשם ממוצע של 19.3 נקודות ו-13.5 ריבאונדים למשחק. מדיה וקבצים בנושא יוסוף נורקיץ' בוויקישיתוף יוסוף נורקיץ', ברשת החברתית אקס (טוויטר) יוסוף נורקיץ', ברשת החברתית אינסטגרם פרופיל, באתר Basketball-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN פרופיל, באתר היורוליג עדכון מצב הפציעה של נורקיץ', באתר הטרייל בלייזרס, 26 במרץ 2019 Jusuf Nurkic named MVP after leading Bosnia to U20 title, אתר ה-NBA, ‏21 ביוני 2014 יוסוף נורקיץ' באתר אליפות אירופה בכדורסל
אלויס קונק

אלויס קונק (בצרפתית: Aloÿs Kunc;‏ 1 בינואר 1832 – 7 במרץ 1895) היה מלחין, נגן עוגב, מנצח ומוזיקולוג צרפתי. אלויס מארטן קונק (Aloÿs Martin Cunq) נולד בסנטגאבל, במחוז גארון עילית. בנעוריו למד בסמינר בטולוז וסיים בשנת 1849 תואר ראשון בשפה וספרות צרפתית. אחר כך למד נגינה בעוגב בלומבה (Lombez). בסביבות שנת 1850 שינה את כתיב שם המשפחה מ-Cunq ל-Kunc. בשנת 1852 התמנה לנגן העוגב הראשי וב-1857 האחראי על המוזיקה בקתדרלת אוש (Auch) במחוז ז'ר. שם הכיר את פרנסואז אנרייט מרי דרז'ן (Henriette Dargein), נגנית עוגב ומורה לפסנתר מאוש, שהפכה לאשתו. דרז'ן הייתה בוגרת הקונסרבטואר של פריז, בו למדה פסנתר אצל לואיז פארנק (Farrenc) ועוגב אצל סזר פרנק. קונק התיישב סופית בטולוז וניגן בעוגב במספר כנסיות בעיר, ביניהן כנסיית סנט אובן (1863), אחר כך כנסיית ז'זו (du Gésu) וב-1870 התמנה לקפלמייסטר של הקתדרלה של סנט אטיין ואחר כך גם לפרופסור בקונסרבטואר למוזיקה בסנט אטיין עם תלמידיו נמנו אנרי בוסה ופול וידל. מנישואיו לאנרייט דרז'ן נולדו לו 12 ילדים. חלקם נעשו גם הם מוזיקאים מכובדים: פייר קונק היה מלחין וקפלמייסטר בכנסיית סן-סולפיס בפריז, אמה קונק, חתן פרס רומא בשנת 1902 והיה למשך 30 שנה מנהל הקונסרבטואר בטולוז; קאמי קונק היה מנצח בבתי האופרה באלג'יר, בניס ובטולון, גם חלק מבנותיו הצטיינו במוזיקה - ז'רמן ומארי היו מורות לעוגב בעיר אוש, מארי-אנטואנט הייתה מורה לפיתוח קול, וקתרין וססיל היו מורות לפסנתר. קונק חקר את המוזיקה הליטורגית והשתתף בשני כנסים חשובים ברומא שהוקדשו לשירה הכנסייתית - הכנס לשיחזור ה-plaint chant והמוזיקה הכנסייתית ב-1860 והכנס האירופי למוזיקה כנסייתית בצרפת בשנת 1882. קונק ייסד וניהל את כתבי העת Corona sacra ו-Musica sacra (שגליונו הראשון הופיע ב-8 בדצמבר 1874) בתחום שחזור וקידום השירה הגרגוריאנית. קונק מת ב-1895 בטולוז. תואר "אביר דרבן הזהב" מטעם האפיפיור מוזיקה כנסייתית קולית שירים ליטורגיים 1983 - השיר הליטורגי "רחמים, אלי" ("הצילו, הצילו את צרפת") - הושר לראשונה לרגל חידוש העלייה לרגל ביישוב פארה-לה-מוניאל בחבל בורגונדיה ב-20 ביוני 1873 כריסטוס מנצח - Christus vincit 1892 - המנון-תפילה Hymne-prière קנטיקום לאוכריסטיה הקדושה - ל-3 קולות מוטטים - בליווי עוגב או הרמוניום 1855 - 15 מוטטים לחגי אדוננו והבתולה הקדושה ל-1-3 קולות בליווי עוגב או הרמוניום 1866 - מוטט 1877-1878 - 5 מוטטים - 3-4 קולות - בקובץ "Corona divina" השיר "רחמים, שלי" מושר בסרט הצרפתי "המטרו האחרון". אלויס קונק, באתר MusicBrainz (באנגלית) אלויס קונק, באתר Discogs (באנגלית) רחמים, אלי - סרטון, סרטון באתר יוטיוב Christus vincit, סרטון באתר יוטיוב
רוח מזרחית

האם התכוונתם ל... רוח מזרחית - רוח הנושבת ממזרח רוח מזרחית (כתב עת) – כתב עת אלקטרוני שהתפרסם בשנים 2005–2011 רוח מזרחית, מגזין למוזיקה מזרחית בהגשת יעל אבקסיס, טלעד, ערוץ 2 רוח מזרחית / שירים מפלסטינ (א"י) - ספר שירה מאת אורה עתריה רוח מזרחית חלק א' - אלבום מוזיקה של אתי לוי (1995) רוח מזרחית חלק ב' - אלבום מוזיקה של אתי לוי (1996) רוח מזרחית – אלבום מוזיקה של אמיר פרלמן (1999) רוח קדים – רוח מזרחית חמה, שרקייה יורוס – אל הרוח המזרחית במיתולוגיה היוונית
ניל מסקל

ניל מסקל (באנגלית: Neil Maskell; נולד ב-1976) הוא שחקן, תסריטאי ובמאי קולנוע אנגלי. מסקל מוכר מהופעותיו בסרטי פשע ואימה בריטיים כגון "בית חרושת לכדורגל" ו-"Kill List". מסקל נולד בלונדון. בנעוריו שיחק כדורגל בקבוצת לונג ליין JFC. הוא למד משחק תחילה בתיאטרון אנה שר (אנ') באיזלינגטון, שם למד מגיל 11. החל מ-1992 למד בתיאטרון מיסקין בדרטפורד שבקולג' צפון מערב קנט. מאוחר יותר עבד כבמאי בתיאטרון מיסקין. קולנוע תחילת הקריירה של מסקל בקולנוע הייתה ב-1997 כשהופיע בתפקיד שמודי בסרט הבכורה בבימויו של גארי אולדמן "Nil by Mouth". ב-2011 שיחק בתפקיד ראשי במותחן "Kill List" וקיבל ביקורות חיוביות. על תפקיד זה היה מועמד לפרס הקולנוע הבריטי העצמאי לשחקן הטוב ביותר. טלוויזיה ב-1991 הופיע מסקל לראשונה בטלוויזיה בדרמה המשטרתית "The Bill". בין 1992 ל-2002 השתתף חמש פעמים נוספות בסדרה, ובכל פעם גילם דמות אחרת. הוא שיחק בתפקידי אורח בסדרות דרמה בריטיות כגון "חדר מיון", "London's Burning" ו-"Soldier Soldier". ב-2005 שיחק בסדרה הקומית "Mike Bassett: Manager". מסקל השתתף בתוכניות המערכונים "The Wrong Door", וב-2013 ו-2014 הופיע בסדרת הדרמה "אוטופיה" בתפקיד ארבי/פייטרה. בשנת 2015 החל לגלם את דמותו של פיט דרומונד בסדרת המדע בדיוני "אנושיים" בערוץ 4. הסדרה הייתה מועמדת לפרס סטלייט ולפרס האקדמיה הבריטית לטלוויזיה לסדרת הדרמה הטובה ביותר לשנת 2016. מסקל אוהד של מועדון הכדורגל ארסנל. ניל מסקל, במסד הנתונים הקולנועיים IMDb (באנגלית) ניל מסקל, באתר AllMovie (באנגלית) ניל מסקל, במסד הנתונים הקולנועיים KinoPoisk (ברוסית) ניל מסקל, באתר MusicBrainz (באנגלית) "NEIL MASKELL - Craig Rolfe". נבדק ב-16 בדצמבר 2011. {{cite web}}: (עזרה) "heyuguys.co.uk". heyuguys.co.uk. נבדק ב-16 בדצמבר 2011. {{cite web}}: (עזרה) TOTT: Neil Maskell on playing unlikable characters
עושת הנפלאות (סרט, 1962)

עושת הנפלאות (באנגלית: The Miracle Worker) הוא סרט ביוגרפי אמריקאי משנת 1962 על אן סאליבן והלן קלר בבימויו של ארתור פן. התסריט הוא של ויליאם גיבסון ומבוסס על מחזה שלו באותו שם שהועלה בברודוויי ב-1959. המחזה התבסס על האוטוביוגרפיה של הלן קלר "סיפור חיי" מ-1903. הוא הועלה גם בישראל בתיאטרון אורנה פורת, בתיאטרון המדיטק ובבית צבי. המחזה בברודוויי בוים גם הוא על ידי ארתור פן והשתתפו בו בתפקידים הראשיים אן בנקרופט ופטי דיוק ששיחקו גם בסרט. ב-1979 וב-2000 הופקו סרטי טלוויזיה על אותו נושא. מפיקי הסרט היססו בתחילה לתת את התפקיד לפטי דיוק כי היא הייתה אז בת 15 ואמורה לגלם ילדה בת שבע. בהפקה ב-1979 גילמה פטי דיוק את תפקיד אן סאליבן. הסרט זכה בשני פרסי אוסקר: פרס אוסקר לשחקנית הטובה ביותר - אן בנקרופט פרס אוסקר לשחקנית המשנה הטובה ביותר - פטי דיוק כן היה מועמד לפרסי אוסקר על הבימוי, התסריט ועיצוב התלבושות. רופא בודק את התינוקת הלן, בתם של קפטן ארתור קלר (ויקטור ג'ורי) וקייט קלר (אינגה סוונסון) ומודיע כי מחלתה חלפה. קייט מתבוננת בתינוקת ועד מהרה מגלה לחרדתה כי היא אינה רואה ושומעת ומפיה נפלטת צווחה המביאה את הקפטן במהירות לתינוקת ולבשורה המרה. לאחר שבע שנים, הנערה הלן קלר (פטי דיוק) מתפרעת כל הזמן, שוברת דברים ואין אפשרות להשתלט עליה. קפטן קלר מבקש להעבירה למוסד סגור לחולי נפש אבל האם מסרבת ומבקשת למצוא לה אשה שתוכל לטפל בה בבית. לאחר היסוסים מתרצה הקפטן וכותב מכתב בקשה לבית ספר לעיוורים בבוסטון. הם מציעים את העבודה לאן סאליבן (אן בנקרופט), כבדת ראייה שהתחנכה במוסד ויש לה ניסיון בלימוד עיוורים וחירשים. קפטן קלר מקבל את אן בספקנות בגלל ראייתה הכבדה. המפגשים הראשונים שלה עם הלן הם טראומטיים. הלן מתקיפה אותה פיזית, שוברת לה שן ונועלת אותה בחדר. בעת הארוחה המשפחתית עוברת הלן ליד כל אחד מהמשפחה ולוקחת אוכל מצלחתו. אן אומרת לקפטן שהם מפנקים אותה ויש להפסיק את זה. היא מבקשת להשאיר אותם לבד ואז מתפתחת מריבה גדולה בין שתיהן עם מכות ושבירת כל החפצים בחדר. הקפטן רוצה לפטר את אן ולהחזירה לבוסטון. היא מבקשת לתת לה הזדמנות אחרונה ולהעביר אותה עם הלן לבקתה בפאתי האחוזה המשפחתית שם תהיה נתונה להשפעתה בלבד. הקפטן מסכים לשבועיים בלבד. בזמן הזה עם עליות וירידות היא מצליחה ללמד את הלן נימוסי שולחן ואת אותיות האלפבית בעזרת מישוש אצבעות. כאשר הן חוזרות למשפחה מתחילה שוב הלן להתפרע ליד שולחן האוכל. אן סוחבת אותה החוצה ומצליחה ליד משאבת המים ללמד אותה את הקשר בין המילה מים (water) אותה היא מעבירה לה באצבעותיה, למים הזורמים מהמשאבה ולאחר מכן הלן מאייתת לאן את המילה מורה (teacher) ומקבלת אישור ממנה בהנהון הראש - כן, כך נפתחת להלן הדרך ללימוד השפה. מדיה וקבצים בנושא עושת הנפלאות בוויקישיתוף "עושת הנפלאות", במסד הנתונים הקולנועיים IMDb (באנגלית) "עושת הנפלאות", באתר נטפליקס "עושת הנפלאות", באתר AllMovie (באנגלית) "עושת הנפלאות", באתר Rotten Tomatoes (באנגלית) "עושת הנפלאות", באתר Box Office Mojo (באנגלית) "עושת הנפלאות", באתר אידיבי "עושת הנפלאות", במסד הנתונים הקולנועיים KinoPoisk (ברוסית) עושת הנפלאות, באתר אנציקלופדיה בריטניקה (באנגלית) קדימון לסרט עושת הנפלאות, באתר יוטיוב עושת הנפלאות (סרט, 1962) באתר TCM אן סאליבן מספרת בנוכחות הלן קלר איך לימדה אותה לדבר, באתר יוטיוב הלן קלר מדברת, באתר יוטיוב סצנת משאבת המים, באתר יוטיוב
אס (קלף)

האָס (אנגלית: Ace) הוא קלף בחפיסת קלפי משחק. בכל חפיסה ארבעה אסים, כשערכם הוא אחד, לפעמים, כתלות במשחק. סמלו של האס הוא האות A. מקור השם האנגלי במילה הלטינית אס (as) שמשמעותה יחידה, משמו של המטבע הרומאי הקטן. באנגלית של ימי הביניים, לפני הקלף, המילה אמרה "מזל רע", אבל כיוון שהיום בדרך כלל האס הוא דווקא הקלף הגבוה ביותר, כשאומרים באנגלית אייס מתכוונים "מעולה". לקלף האס בחפיסת קלפים רגילה יש סמל אחד (♠עלה, ♣תלתן, ♦יהלום או ♥לב) בדרך כלל קטן אבל לפעמים הוא מוגדל, בעיקר באס עלה, עליו בדרך כלל כתוב שמו של המדפיס. אס העלה (♤) מיוחד בסימן העלה שעליו, שהוא גדול ומקושט במיוחד ולעיתים הוא מכונה קלף המוות (Death Card). בקסמי קלפים משתמשים לעיתים באס עלה במיוחד בגלל קישוטיו ובידולו משאר הקלפים. ברוב המשחקים כיום, האס נחשב הקלף הגבוה ביותר בחפיסה, מעל המלך; בחלקם הנמוך ביותר (כאחד); באחדים, כמו בפוקר ובבלאק ג'ק ניתנת הבחירה אם להחשיב אותו כקלף גבוה או נמוך. במשחקים מסוימים, כשהאס גבוה העלה הופך לשובר שוויון, קרי כשיש תיקו, האס העלה מנצח. היסטורית, האס החל כקלף נמוך, וסימנו היה הספרה 1 ולא האות A. השימוש בספרה 1 עדיין מקובל בחפיסות צרפתיות, ספרדיות, ורבות נוספות. המהפך של אס לקלף הנחשב הגבוה בחפיסה התרחש באופן הדרגתי. במהלך המאות ה-15 וה-16, במספר משחקים האס קיבל את המקום הגבוה ביותר מבין קלפי המספרים, אבל נמוך יותר מהדיוקנאות - כלומר, בין קלף ה-10 לנסיך. המשחק המוקדם ביותר הידוע בו האס נחשב בתור הקלף הגבוה ביותר בחשיפה הוא טרפולה, משחק קלפים שמקורו בוונציה בראשית המאה ה-16. כיום הכינוי "אס" (Ace) ניתן לאדם שמצטיין במקצועו, ככגון טייס קרב שהפיל הרבה מטוסים - אלוף הפלות (Flying Ace). שחקן כדורגל מצטיין שמכריע משחקים מכונה לעיתים כ"אס מנצח". על אדם שמבצע מהלך מפתיע שמוביל לניצחון אומרים שהוא "שלף אס מהשרוול". קלף אס עלה (♤) מכונה "קלף המוות" ומזוהה עם גמביט - גיבור-על מבית מארוול קומיקס שנשקו העיקרי הוא יידוי קלפים מתפוצצים. מדיה וקבצים בנושא אס בוויקישיתוף
פרח לאומי

פרח לאומי או פרח סמלי נבחר על ידי מספר מדינות בעולם כדי לייצג את האזור הגאוגרפי שבו שוכנת המדינה ולעיתים אף את תרבותה. בחלק ממדינות העולם, בנוסף לפרח הלאומי, קיימים אף פרחים המסמלים אזורים בתוך המדינה. פרחים לאומיים של מדינות נבחרים בהליכים שונים, חלקם על ידי גופים ממשלתיים ובמקומות אחרים נערכות הצבעות ציבוריות לא רשמיות. מדיה וקבצים בנושא פרח לאומי בוויקישיתוף National Flower From Different Countries, סרטון בערוץ "Data Hub", באתר יוטיוב (אורך: 04:01) Pelontle, Kedirebofe (13 במאי 2014). "Department unveils national symbols". DailyNews. Botswana Press Agency (BOPA). {{cite news}}: (עזרה) http://www.gov.mu/portal/site/abtmtius?content_id=7c690d31693c8010VgnVCM100000ca6a12acRCRD 'Calanit' (the anemone) crowned as Israel's national flower. Jerusalem Post, November 25, 2013 הפרח הפך להיות מזוהה ביותר עם אוסטריה בעקבות המחזמר "צלילי המוזיקה". Sveriges nationalblomma, מתוך אתר הבוטניקה השוודית (בשוודית) Proclamation 5574 -- Designation of the Rose as the National Floral Emblem of the United States of America. November 20, 1986 The Rose: National (U.S.) Flower Symbol Floral Emblems of Australia
עונת 1969 בגביע ליברטדורס

עונת 1969 בגביע ליברטדורס הייתה העונה העשירית של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-31 בינואר 1969 ותחרות הסתיימה ב-22 במאי 1969. בתחרות השתתפו 17 קבוצות. נציגי ברזיל לא השתתפו כלל, מארגנטינה השתתפה רק מנצחת של העונה הקודמת. התחרות הסתיימה בניצחון של אסטודיאנטס לה פלאטה בפעם השנייה ברציפות. בתחרות השתתפו 17 קבוצות. מנצחת של העונה הקודמת קיבלה זכות להשתתף בתחרות ישירות בשלב השני. בשלב הראשון הקבוצות חולקו ל-4 בתים, שתי קבוצות בכל בית עלו לשלב השני. בשלב השני, הקבוצות שיחקו ב-3 בתים. מנצחי הבתים ומנצחת של העונה הקודמת נפגשו בסדרת משחקי חצי הגמר והגמר. במידה ומספר קבוצות בבית זכו באותו מספר נקודות ההכרעה הייתה על ידי משחק נוסף. בכל השלבים נערכו משחק בית ומשחק חוץ. על הניצחון הוענקו שתי נקודות. מדיה וקבצים בנושא עונת 1969 בגביע ליברטדורס בוויקישיתוף פרטים על התחרות
הגליל (פירושונים)

האם התכוונתם ל... הגליל – חבל ארץ בצפון ארץ ישראל הגליל און-ליין – כתב עת מקוון בגרמנית אגודת הגליל – אגודה ערבית הארצית למחקר ושירותי בריאות טייסת הגליל – טייסת בצה"ל מחוז הגליל – מחוז מנדטורי עוצבת הגליל – אוגדה מרחבית בצה"ל גליל – רובה סער ישראלי גליל